《许崧老见和月林堂夜坐诗复次前韵寄之》
宋代·李纲

宇宙一逆旅，安用归我庐。解装寓僧房，袤丈即有馀。

三年走万里，华发照川途。颇思少壮乐，谈笑轻簪裾。

醉挥铁如意，击碎红珊瑚。垂老见兵革，济时愧才疏。

及兹再飘零，敛若霜中梧。幸从山林游，时与释子俱。

超然意有会，不必窥其书。臞仙静退者，久要不渝初。

和我月林篇，此作久所无。徵言思会面，岁晚苦离居。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。